Ir-Regolament tal-Kummissjoni (EEC) Nru 2603/1999
tad-9 ta’ Diċembru 1999
li jistabilixxi regoli tat-transizzjoni lejn l-iskema ta’għajnuna għall-iżvilupp rurali stabbilit fir-Regolament tal-Kunsill (KE) Nru 1257/1999
IL-KOMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament tal-Kunsill (KE) Nru 1257/1999 tas-17 ta’ Mejju 1999 dwar appoġġ għall-iżvilupp rurali mill-Fond ta’ Tmexxija Agrikola u ta’ Garanzija Ewropea (FAEGG) u li jemenda u jibdel xi regolamenti [1], u speċjalment l-Artikolu 53(1) tiegħu,
Billi:
(1) Ir-Regolament (KE) Nru 1257/1999 għandu japplika in konnessjoni ma’ appoġġ mill-Komunità mill-1 ta’ Jannar 2000. Ir-Regolamenti mħassra u d-dispożizzjonijiet mħassra b’dak ir-Regolament għandhom ikomplu japplikaw għal azzjonijiet approvati mill-Kummissjoni skond dawk ir-Regolamenti in kwistjoni qabel l-1 ta’ Jannar 2000.
(2) Regoli transitorji għandhom iħaffu t-transizzjoni minn skemi esistenti ta’ appoġġ għall-iskema ġdida ta’ appoġġ għall-iżvilupp rurali biex jiġu evitati kull diffikultajiet jew dewmien fl-implimentazzjoni tal-appoġġ għall-iżvilupp rurali waqt il-perijodu ta’ transizzjoni.
(3) L-appoġġ għall-iżvilupp rurali skond ir-Regolament (KE) Nru 1257/1999 għandu jkopri perijodu ta’ programmar li jibda fl-1 ta’ Jannar 2000. Biex tiġi żgurata l-integrazzjoni sħiħa tal-miżuri kollha li għad isiru fl-ipprogrammar il-ġdid il-Kummissjoni m’għandix tkompli tapprova miżuri jew emendi għall-miżuri skond l-iskemi esistenti li l-perijodu tagħhom huwa itwal mill-31 ta’ Diċembru, sakemm ma tinħtieġx approvazzjoni mmedjata għal raġunijiet ta’ mportanza kbira.
(4) Biex tiġi żgurata l-kontinwità tal-appoġġ agro-ambjentali, l-Istati Membri għandhom ikunu awtoriżżati li jtawwlu r-rabtiet agro-ambjentali esistenti għaż-żmien meħtieġ biex jippermettu t-transizzjoni għall-iskema l-ġdida u biex jagħmlu kuntratti agro-ambjentali ġodda jekk tista’ tiġi żgurata l-osservanza ta’ rabtiet ta’ din ix-xorta fil-qafas il-ġdid tal-appoġġ. Biex tiġi żgurata l-effettività tar-regoli l-ġodda tal-appoġġ agro-ambjentali, l-arranġamenti dettaljati transitorji għal rabtiet agro-ambjentali għandhom jiġu applikati mit-31 ta’ Lulju 2000, il-jum ta’ wara li ġew imħabbra lill-Istati Membri fil-kumitat ta’ ġestjoni. L-Istati Membri għandhom jiġu awtoriżżati wkoll li jagħmlu rabtiet agro-ambjentali ġodda qabel l-1 ta’ Jannar 2000 fuq applikazzjonijiet magħmula qabel it-30 ta’ Lulju 1999 skond ir-Regolament tal-Kunsill Nru 2078/92 [2] kif emendat l-aħħar bir Regolament tal-Kunsill (KE) Nru 2772/95 [3].
(5) Pagamenti ġejjin minn rabtiet magħmula qabel l-1 ta’ Jannar 2000 dwar skemi ta’ żvilupp rurali għandhom fil-futur jiġu finanzjati mit-Taqsima tal-Garanzija tal-FAEGG, għandhom ikomplu jiġu ffinanzjati mit-Taqsima ta’ Tmexxija tal-FAEGG sal-31 ta’ Diċembru 2001 skond il-kondizzjonijiet esistenti ta’ appoġġ u skond il-fondi disponibbli. Iżda sal-31 ta’ Diċembru 2001 nefqa multiannwali li ġejja minn rabtiet ta’ din ix-xorta, kif ukoll sussidji kompensatorji konnessi l-aktar tard mas-sena 1999, jistgħu skond xi kondizzjonijiet jiġu ffinanzjati mit-Taqsima ta’ Garanzija tal-FAEGG jekk m’hemm fondi disponibbli jew jekk il-fondi disponibbli m’humiex biżżejjed. F’kwalunkwe każ, nefqa multi-annwali wara il-31 ta’ Diċembru 2001 għandha tiġi ffinanzjata mit-Taqsima ta’ Garanzija tal-FAEGG.
(6) Għandhom jiġu stabbiliti regoli dettaljati għall-punt tal-bidu ta’ eliġibilità ta’ nfieq skond id-dokumenti l-ġodda tal-ipprogrammar tal-iżvilupp rurali.
(7) Biex jiġu solvuti problemi speċifiċi li ġejjin mill-bidla ta’ pagamenti bażati fuq-irjus għal dawk ibbażati fuq ettari biex jingħataw sussidji kompensatorji, l-Istati Membri għandhom jiġu awtoriżżati biex ikomplu bil-pagamenti fuq il-bażi ta’ rjus għal perijodu transitorju ta’ sena.
(8) Id-dati li fihom jiġu applikati r-regoli ta’ għajnuna mill-Istat stabbiliti fit-Titolu IV tar-Regolament Nru 1257/1999 għandhom jiġu definiti għal għajnuna ġdida skond it-tifsira tar-Regolament tal-Kunsill (KE) Nru 659/1999 tat- 22 ta’ Marzu 1999 li jistabbilixxi regoli dettaljati għall-applikazzjoni tal-Artikolu 93 tat-Trattati [4] tal KE.
(9) Il-miżuri preskritti f’dan ir-Regolament jaqblu mal-opinjoni tal-Kumitat għall-Istrutturi Agrikoli u Żvilupp Rurali,
ADOTTAT DAN IR-REGOLAMENT:
Il-KAPITOLU I
Skop
Artikolu 1
Dan ir-Regolament jistabbilixxi miżuri dettaljati biex iħaffu t-transizzjoni mis-sistema li hemm fis-seħħ għal dik imwaqqfa bir-Regolament (KE) Nru 1257/1999.
Il-KAPITOLU II
Miżuri eżistenti
Artikolu 2
Il-Kummissjoni m’għandhiex tapprova fil-qafas ta’ dan ir-Regolament revokat bl-Artikolu 55(1) tar-Regolament (KE) Nru 1257/1999 ebda miżura jew ebda emenda għalih li ż-żmien tagħha jkompli wara l-31 ta’ Diċembru 1999, kemm-il darba ma tinħtiġx approvazzjoni mmedjata għall-raġunijiet urġenti.
Artikolu 3
1. L-Istati Membri jistgħu jtawwlu rabta agro-ambjentali magħmula skond ir-Regolament (KEE) Nru 2078/92 li jintemm qabel ma ġie approvat mill-Kummissjoni d-dokument għall-iżvilupp rurali b’mhux aktar minn sena, iżda f’ebda każ ma jista’ jitwal għal wara l-31 ta’ Diċembru 2000.
Iż-żmien imtawwal ma jitqiesx meta jiġi kkalkulat iż-żmien tar-rabtiet fil-qafas tar-Regolament (KE) Nru 1257/1999.
2. L-Istati Membri jistgħu jagħmlu rabtiet ġodda agro-ambjentali skond ir-Regolament (KE) Nru 2078/92 biss qabel l-1 ta’ Jannar 2000 u bil-kondizzjoni li:
(a) saret applikazzjoni qabel it-30 ta’ Lulju 1999 u t-tkomplija ta’ appoġġ agro-ambjentali jitlob rabta mingħajr dewmien żejjed; jew
(b) dawn ir-ratbtiet huma rranġati, jekk hemm bżonn malajr kemm jista’ jkun, għad-dokument ta’ programmar ta’ żvilupp rurali kif approvat mill-Kummissjoni. F’każi fejn isir dan l-aġġustament, iż-żmien ta’ qabel l-aġġustament ma jitqiesx fil-kalkolu tad-dewmien tar-rabtiet fil-qafas tar-Regolament (KE) Nru 1257/1999.
3. Meta l-Istati Membri japplikaw il-paragrafi 1 jew 2, huma għandhom jintegrawh fil-pjani ta’ żvilupp rurali tagħhom. L-Istati Membri għandhom jispeċifikaw jekk ikunux applikaw il-paragrafu 1 jew 2 u għandhom jintegraw kull aġġustament skond il-paragrafu 2(b).
Artikolu 4
1. Fil-każ ta’ appoġġ mogħti r-Regolamenti tal-Kunsill (KEE) Nru 1696/71 [5], (KEE) Nru 404/93 [6] u (KEE) Nru 2200/96 [7], kif ukoll ir-Regolamenti tal-Kunsill (KEE) Nru 4256/88 [8], (KEE) Nru 1610/89 [9], (KEE) Nru 867/90 [10], (KE) Nru 950/97 [11], (KE) Nru 951/97 [12] u (KE) Nru 952/97 [13], għandhom japplikaw id-dispożizzjonijiet tal-paragrafi 2 u 3 ta’ dan l-Artikolu.
2. Pagamenti li ġejjin minn rabtiet, inklużi sussidji kompensatorji konness, l-aktar tard, mas-sena 1999, magħmula mill-Istati Membri qabel l-1 ta’ Jannar 2000 u li għalihom l-applikazzjoni għall-pagament waslet għand il-Kummissjoni qabel l-1 ta’ Jannar 2002 ikompli jitħallas mit-Taqsima ta’ Tmexxija tal FAEGG skond ill-kondizzjonijiet stabilititi fir-Regolamenti msemmija fil-paragrafu 1 u jiddipendu mill-disponibilità ta’ fondi.
Meta għal azzjonijiet imsemmija fis-subparagrafu 1 m’hemmx fondi disponibbli jew il-fondi li huma disponibbli m’humiex biżżejjed, dan li ġej jista’ jiġi ntegrat fl-ipproggrammar tal-iżvilupp rurali għall-perijodu 2000-2006 u ffinanzjat mit-Taqsima tal-Garanziji tal-FAEGG, basta li jiġu stabbiliti ċar mill-Istat Membru nteressat kriterji li jidentifikaw l-ispiża li għandha tiġi ntegrata fl-ipproggrammar:
(a) pagamenti dwar sussidji kompensatorji konnessi, l-aktar tard, mas-sena 1999, jew
(b) pagamenti dwar infieq multiannwali f’oqsma li m’humiex imdaħħla fl-Oġġettiv 1 kif definit mill-1 ta’ Jannar 2000.
3. Appoġġ tal-Komunità għal nefqa multiannwali għall-azzjonijiet imsemmija fl-ewwel subparagrafu tal-paragrafu 2 li għalih waslet applikazzjoni għand il-Kummissjoni wara l-31 ta’ Diċembru 2000 jiġi ffinanzjat mit-taqsima tal-Garanziji tal-FAEGG f’oqsma li m’humiex imdaħħla fl-Oġġettiv 1 kif definit mill 1 ta’ Jannar 2000.
4. Fil-pjanijiet ta’ żvilupp rurali, l-Istati Membri għandhom jispeċifikaw meta jkunu applikaw il-paragrafu 1 jew il-paragrafu 2.
Artikolu 5
1. Għal dak li huma miżuri eżistenti l-Istati Membri għandhom ikomplu jirrapportaw in konformità mar-regoli applikabbli għal dawk il-miżuri.
2. L-Istati Membri għandhom jagħtu lill-Kummissjoni sal-31 ta’ Marzu 2000 rapport fuq l-azzjonijiet kollha mdaħħla fl-Artikolu 4. Dan ir-rapport għandu jiġi ppreżentat skond it-tabelli fl-annessi I u II.
Il-KAPITOLU III
Miżuri ġodda
Artikolu 6
In-nefqa tkun tista’ tingħata appoġġ mit-Taqsima tal-Garanziji tal-FAEGG biss jekk fil-fatt tħallset lill-benefiċjarju ndividwali tal-miżura ta’ appoġġ għal żvilupp rurali wara l-31 ta’ Diċembru 1999 u wara d-data li fiha l-pjan ta’ żvilupp rurali jew kull emenda għal dak il-pjan rilevanti għall-miżura in kwistjoni ngħatat jew tgħarrfet lill-Kummissjoni. Id-data l-iktar tard tkun il-bidu ta’ l-eliġibilità tan-nefqa.
Iżda, nefqa konnessa ma’ evalwazzjoni ex-ante tkun eliġibbli għal appoġġ skond l-Artikolu 40 tar-Regolament tal-Kummissjoni (KE) Nru 1750/1999 [14], jekk tħallset wara l-31 ta’ Lulju 1999.
Artikolu 7
L-Istati Membri jistgħu jiddisponu fil-pjani ta’ żvilupp rurali li jistgħu jibqgħu jingħataw sussidji kompensatorji fuq il-bażi tan-numru ta’ bhejjem għall-pagamenti dovuti għas-sena 2000. F’dan il-każ l-akbar sussidju kompensatorju msemmi fl-Anness għar-Regolament (KE) Nru 1257/1999 japplika għal kull waħda mill-bhejjem.
Il-KAPITOLU IV
Għajnuna mill-Istat
Artikolu 8
Id-dispożizzjonijiet tat-Titolu IV tar-Regolament (KE) Nru 1257/1999 japplikaw għall-għajnuniet ġodda fit-tifsira tal-Artikolu 1(c) tar-Regolament (KE) Nru mill-1 ta’ Jannar 2000.
Il-KAPITOLU V
Regoli ta’ l-aħħar
Artikolu 9
Dan ir-Regolament jidħol fis-seħħ fid-data meta jiġi pubblikat fil-Ġurnal Uffiċjali tal-Komunitajiet Ewropej.
L-Artikolu 3 għandu japplika mit-30 ta’ Lulju 1999.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul f’Brussel, fid-9 ta’ Diċembru 1999.